Okvirna cena za parket znaša od 30 – 42 €/m2. Res, da je v primerjavi z ladijskim podom ali laminatom malo dražji, a je vreden svoje cene. Izbirajte med masivnim klasičnim parketom v dvoslojni ali troslojni izvedbi, ki je lahko dodatno zaščiten z lakom ali oljnim premazom. V primerjavi z laminatom ima parket daljšo življenjsko dobo, poleg obstojnosti pa je tudi bolj robusten. Kakovosten parket se uspešno upira vlagi, saj je dobro zaščiten, kar še dodatno okrepi njegovo trpežnost.
Okvirna cena za polaganje parketa vključno z brušenjem in lakiranjem znaša od 15 – 18 €/m2.  Debelina klasičnega parketa, ki je primeren za namestitev v hišah ali stanovanjih, ki so v vsakdanji uporabi, običajno znaša od 10 – 20 mm. Možno je polaganje na različne načine, postavitev vključuje različne vzorce. V prostorih, ki so vsakodnevno bolj obremenjeni (vrtci, šole, hoteli, ipd.) se priporoča industrijski parket, ki je bolj trpežen in trden. Njegova debelina običajno znaša od 13 - 20 mm. Klasični in industrijski parket sta manj primerna za namestitev talnega gretja. Namreč najbolje se v primeru talnega gretja obnese parket tanjše debeline, do 10 mm. To je na primer lamelni parket, ki je sestavljen iz lepljenih manjših desčic.